Príloha č. 1 – Zoznam otázok pre hospodárske subjekty

**MODERNIZÁCIA A OBNOVA VÝŠKOVÝCH BUDOV - BLOK B VM Ľ. ŠTÚRA , MLYNY UK**

1. Aký čas je potrebný podľa rozsahu projektovej dokumentácie na modernizáciu a obnovu výškovej budovy bloku B? Je reálne zrealizovať stavbu do 27 mesiacov?

2. Akú výšku sankcie (uvedenej v % z hodnoty zákazky) by mal verejný obstarávateľ uplatniť voči zhotoviteľovi za nedodržanie vlastného predloženého harmonogramu prác na dané dielo?

3. Akú výšku sankcie (uvedenej v % z hodnoty zákazky) by mal verejný obstarávateľ uplatniť v prípade nezhotovenia diela riadne a včas zhotoviteľom?

4. Aký spôsob etapizácie zhotovenia a odovzdania prác s ohľadom na fakturáciu odovzdaných častí stavby by ste navrhli? Napríklad míľnikmi podľa funkčných celkov každých 6 mesiacov?

5. V akých časových úsekoch by ste privítali indexáciu cien? Od akých indexov by sa mala cenová doložka odvíjať? Od akého percentuálneho bodu by sa malo zvýšenie (resp. zníženie) indexácie uplatniť, aby sa to premietlo do cenovej doložky (napr. o viac ako 5%). Má sa uplatniť indexácia na cenu diela ako celok, alebo len na vybrané položky z výkazu výmer? Ak len na vybrané položky, tak na ktoré?

6. Vo všeobecnosti, akých odborníkov by mal verejný obstarávateľ požadovať na strane zhotoviteľa pri takomto rozsahu zákazky? Pri ktorých odborníkoch má verejný obstarávateľ trvať na interných zamestnancoch? Ako zadefinovať minimálnu odbornú spôsobilosť odborníkov (či už kmeňových alebo externých)?

7. Bolo by možné odovzdávať jednotlivé poschodia, ubytovacie bunky, apartmány pre montáž nového nábytku a zariadenia realizovanou inou firmou, dodávateľom?

8. Rieši projekt organizácie výstavby dostatočne všetky požiadavky na danú stavbu? Ak nie, čo navrhujte doplniť?

9. Akú časovú postupnosť využitia je vhodne určiť pri starom a novom technologickom zariadení (výťahov) pre externé firmy (napr. dodávateľ nábytku a pod.)

10. Akú výšku sankcie (uvedenej v % z hodnoty zákazky) by mal verejný obstarávateľ uplatniť za nedodržanie odovzdania všetkých potrebných dokumentov, dokladov a certifikátov ku kolaudácií?

11. Je potrebné požadovať harmonogram realizácie stavebných prác už ako súčasť ponuky, alebo až k podpisu zmluvy, resp. po podpise zmluvy (ak po podpise zmluvy, do koľkých dní)?

12. Poistenie zodpovednosti za škodu voči tretím osobám preferujete predkladať k podpisu zmluvy alebo k odovzdaniu staveniska?

13. Je pre Vás výhodnejšie zádržné vo forme bankovej záruky, alebo zadržanie finančných prostriedkov z vyplácanej faktúry?